
 Informatīvais ziņojums par 
[bookmark: _Hlk197684651][bookmark: _Hlk165030206](1) Latvijas Republikas nacionālo pozīciju Nr.1 par priekšlikumu Eiropas Parlamenta un Padomes Regulai, ar ko izveido kopēju sistēmu to trešo valstu valstspiederīgo atgriešanai, kuri Savienībā uzturas nelikumīgi, un atceļ Eiropas Parlamenta un Padomes Direktīvu 2008/115/EK, Padomes Direktīvu 2001/40/EK un Padomes Lēmumu 2004/191/EK
un
[bookmark: _Hlk197684671][bookmark: _Hlk197684739](2) Latvijas Republikas nacionālo pozīciju Nr.1 par priekšlikumu Eiropas Parlamenta un Padomes Regulai, ar ko tiek veikti grozījumi Regulā (ES) 2024/1348 attiecībā uz drošu izcelsmes valstu saraksta izveidi Savienības līmenī
Iekšlietu ministrija ir sagatavojusi:
(1) Latvijas Republikas nacionālās pozīcijas Nr.1 projektu par priekšlikumu Eiropas Parlamenta un Padomes Regulai, ar ko izveido kopēju sistēmu to trešo valstu valstspiederīgo atgriešanai, kuri Savienībā uzturas nelikumīgi, un atceļ Eiropas Parlamenta un Padomes Direktīvu 2008/115/EK, Padomes Direktīvu 2001/40/EK un Padomes Lēmumu 2004/191/EK (turpmāk – pozīcijas projekts par Atgriešanas regulas priekšlikumu) un;
(2) Latvijas Republikas nacionālās pozīcijas Nr.1 projektu par priekšlikumu Eiropas Parlamenta un Padomes Regulai, ar ko tiek veikti grozījumi Regulā (ES) 2024/1348 attiecībā uz drošu izcelsmes valstu saraksta izveidi Savienības līmenī (turpmāk – pozīcijas projekts par Drošu izcelsmes valstu saraksta izveides regulas priekšlikumu).
Abi augstākminētie pozīciju projekti atbilstoši Ministru kabineta 2021.gada 7.septembra noteikumu Nr.606 "Ministru kabineta kārtības rullis" 113.8.apakšpunktam tiek virzīti apstiprināšanai Ministru kabinetā.
Pozīcijas projekts par Atgriešanas regulas priekšlikumu ir elektroniski saskaņots ar Ārlietu ministriju, Finanšu ministriju, Labklājības ministriju un Tieslietu ministriju. Pozīcijas projektā par Atgriešanas regulas priekšlikumu ir daļēji ņemta vērā Tiesībsarga biroja nostāja (Tiesībsarga biroja atšķirīgais viedoklis ir iekļauts atsevišķā pozīcijas projekta sadaļā).
[bookmark: _Hlk197682556]2025.gada 11.martā Eiropas Komisija ir nākusi klajā ar priekšlikumu Eiropas Parlamenta un Padomes Regulai, ar ko izveido kopēju sistēmu to trešo valstu valstspiederīgo atgriešanai, kuri Savienībā uzturas nelikumīgi, un atceļ Eiropas Parlamenta un Padomes Direktīvu 2008/115/EK, Padomes Direktīvu 2001/40/EK un Padomes Lēmumu 2004/191/EK (turpmāk – Atgriešanas regulas priekšlikums). 
[bookmark: _Hlk197682599]Atgriešanas regulas priekšlikuma mērķis ir palielināt atgriešanas procesa efektivitāti, ieviešot kopīgu procedūru un vienkāršotus noteikumus to trešo valstu valstspiederīgo, kuriem nav tiesību uzturēties ES, atgriešanai, kā arī ieviešot vienotu pieeju izaicinājumu risināšanai atgriešanas jomā.
Latvija vienmēr ir atbalstījusi pasākumus, kas veicina to personu, kurām nav likumīga pamata uzturēties ES teritorijā, atgriešanas efektivitāti. Tāpat Latvija atbalsta nepieciešamību pēc jauna, mūsdienu izaicinājumiem atbilstoša tiesiskā regulējuma atgriešanas jomā. Līdz ar to Latvija konceptuāli atbalsta Atgriešanas regulas priekšlikumu, vienlaikus uzsverot, ka ir jāizvairās no lieka administratīvā sloga un centienu dublēšanās, kā arī ir jānodrošina racionāls līdzsvars starp trešo valstu valstspiederīgo pienākumiem un tiesībām, vienlaicīgi nodrošinot nepieciešamo aizsardzības līmeni personām, kurām tas ir nepieciešams, un sasniedzot priekšlikuma galveno mērķi – palielināt atgriešanas procesa efektivitāti.
Pozīcijas projekts par drošu izcelsmes valstu saraksta izveides regulas priekšlikumu ir elektroniski saskaņots ar Ārlietu ministriju un Tiesībsarga biroju (ar norādi, ka tiesībsarga kompetencē nav vērtēt izcelsmes valstu informāciju).
[bookmark: _Hlk197684114]2025.gada 16.aprīlī Eiropas Komisija ir nākusi klajā ar priekšlikumu Eiropas Parlamenta un Padomes Regulai, ar ko tiek veikti grozījumi Regulā (ES) 2024/1348 attiecībā uz drošu izcelsmes valstu saraksta izveidi Savienības līmenī (turpmāk – Drošu izcelsmes valstu saraksta izveides regulas priekšlikums).
[bookmark: _Hlk197684178][bookmark: _Hlk197684290][bookmark: _GoBack]Drošu izcelsmes valstu saraksta izveides regulas priekšlikuma mērķis ir noteikt kandidātvalstis un vienu potenciālo kandidātvalsti dalībai ES, kā arī sešas citas valstis par drošām izcelsmes valstīm Savienības līmenī, kas būtu svarīgs apsvērums, vērtējot personu, kuras ir šo valstu pilsoņi, patvēruma pieprasījumu pamatotību un ļaujot tos izskatīt paātrinātā kārtībā, vienlaikus nodrošinot individuālu pieeju, jo tas, ka kāda trešā valsts būs iekļauta drošu izcelsmes valstu sarakstā, nevar kalpot par absolūtu garantiju minētās valsts pilsoņu / iedzīvotāju drošībai.
[bookmark: _Hlk197684476]Latvija atbalsta nepieciešamību izveidot ES līmeņa drošu izcelsmes valstu sarakstu, jo tas ļaus nodrošināt nepieciešamo prakses standartizāciju dalībvalstu līmenī un stiprinās drošu izcelsmes valstu koncepcijas praktisko piemērošanu. Līdz ar to Latvija konceptuāli atbalsta Drošu izcelsmes valstu saraksta izveides regulas priekšlikumu.
 

Iekšlietu ministrs						Rihards Kozlovskis

